[Foto's] Gewilde Aladdin-storie nou in teaters | Maroela Media
Aladdin. Foto: Verskaf
Gewilde karakters soos die bedelaarseuntjie wat in prins Ali verander het asook prinses Jasmine gaan teatergangers in dié produksie meevoer op 'n reis van vriendskap en liefde waarin waardevolle lewenslesse geleer kan word.
Aladdin Jr is reeds van 7 Maart te sien. Die boeiende produksie volg ná die sukses van Alice in Wonderland Jr, Shrek Jr en The Little Mermaid Jr.
Jill Girard and Keith Smith, wat die regisseurs van dié produksie is, sê teatergangers kan uitsien na 'n produksie wat lewenslesse oordra en gewilde karakters uitbeeld.
"Aladdin Jr is 'n produksie vir die hele gesin. Die verhaal van die duisend-en-een nagte is reeds dekades lank 'n groot gunsteling. Dié keer het ons groot verhoë en pragtige kostuums, en nog pragtiger musiek," het Smith gesê.
Die choreografie word behartig deur die bekroonde Sandy Dyer en die musikale begeleiding deur Raymond Verster.
Die rolverdeling spog met akteurs soos Sarah Malherbe, wat in Beauty and the Beast te sien was, die veteraan-verhoogaktrise Noni Mkhonto, Andile Magxaki, Sean McGrath en Samantha Jacobs. Die akteur, Aidan Hyland, wat 'n rol in Isidingo vertolk het, speel Aladdin.
Bespreek by die People's Theatre by 011 403 1563/2340 of besoek People's Theatre se webwerf. Die produksie is tot en met April op die planke.